**Ministru kabineta noteikumu projekta**

**„Patvēruma meklētāja personas dokumenta noteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Kopsavilkums nav aizpildāms saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība 5.1 punktu.Projekts stāsies spēkā 2021. gada 28. jūnijā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd patvēruma meklētāja personas dokumenta formu un tā izsniegšanas kārtību nosaka Ministru kabineta 2016. gada 12. jūlija noteikumi Nr. 458 „Noteikumi par patvēruma meklētāja personas dokumentu un tā izsniegšanas kārtību” (turpmāk – MK noteikumi Nr. 458), kuri tika izdoti pamatojoties uz Patvēruma likuma 8. panta otro daļu.MK noteikumi Nr. 458 nosaka, ka Valsts robežsardze izsniedz patvēruma meklētāja personas dokumentu triju dienu laikā pēc iesnieguma par bēgļa vai alternatīvā statusa piešķiršanu (turpmāk – iesniegums) saņemšanas. Dokuments ir derīgs no tā izsniegšanas dienas līdz dienai, kad ir noslēdzies administratīvais process par patvēruma meklētāja iesniegumu. Minēto dokumentu Valsts robežsardze izsniedz visiem patvēruma meklētājiem neatkarīgi no viņu vecuma, izņemot gadījumus, kad patvēruma meklētājs ir aizturēts vai iesniegums ir iesniegts robežšķērsošanas vietā vai robežšķērsošanas tranzīta zonā un ir pamats uzskatīt, ka pastāv kāds no Patvēruma likuma 30. panta pirmajā daļā minētajiem nosacījumiem. Saskaņā ar MK noteikumiem Nr. 458, noformējot dokumentu, tajā iekļauj ziņas par patvēruma meklētāju (vārds, uzvārds, dzimšanas datums un vieta, valstiskā piederībā un tās veids; ja patvēruma meklētājs ir jaunāks par 18 gadiem, - nepilngadīgas personas pārstāvja identitātes dati (vārds, uzvārds, dzimšanas datums un personas kods, ja tāds ir)), patvēruma meklētāja fotogrāfiju, kā arī izdevējiestādes nosaukumu, dokumenta numuru, izdošanas datumu un vietu. Papildus tam MK noteikumi Nr. 458 nosaka nosacījumus, kuru ietvaros dokumentu izsniedz atkārtoti, t.i., dokuments ir bojāts vai zudis, dokumentā izdarītas normatīvajos aktos neparedzētas atzīmes vai konstatētas neprecizitātes, mainījušies patvēruma meklētāja identitātes dati vai būtiski mainījies patvēruma meklētāja ārējais izskats, dokumentā nepieciešams iekļaut norādi „Tiesības strādāt bez darba atļaujas” vai norādi „Uzturēšanās vai pārvietošanās ierobežojumi”.Patvēruma meklētāja personas dokumenta izgatavošanai atbilstoši MK noteikumu Nr. 458 1. pielikumā noteiktajam paraugam Valsts robežsardze izmantoja Microsoft PowerPoint programmatūru. Pēc izgatavošanas dokuments tiek laminēts un reģistrēts „Patvēruma meklētāju personas dokumentu reģistrācijas žurnālā” (MK noteikumu Nr. 458 2. pielikums).Saskaņā ar Patvēruma likuma 5. panta ceturto daļu, lai nodrošinātu patvēruma meklētāju uzskaiti un patvēruma procedūras virzību, Pilsonības un migrācijas lietu pārvalde uztur un aktualizē Patvēruma meklētāju reģistru (turpmāk – Reģistrs), kurā iekļaujamo ziņu apjomu, ziņu iekļaušanas un izmantošanas kārtību, kā arī institūcijas, kurām piešķirama piekļuve Reģistrā iekļautajām ziņām, nosaka Ministru kabineta 2016. gada 12. jūlija noteikumi Nr. 456 „Patvēruma meklētāju reģistra noteikumi” (turpmāk – MK noteikumi Nr. 456). Saskaņā ar MK noteikumu Nr. 456 4. punktu ziņas Reģistrā tiešsaistē iekļauj un aktualizē Pilsonības un migrācijas lietu pārvalde un Valsts robežsardze. Saņemot iesniegumu, Valsts robežsardze reģistrē to Reģistrā, iekļaujot tajā ziņas par katru no patvēruma meklētāja identitātēm (vārds, uzvārds, dzimums, dzimšanas datums, valstiskā piederībā un tās veids), ziņas par nepilngadīgu personu bez pavadības (bāriņtiesas iecelta pārstāvja vārds, uzvārds, personas kods vai dzimšanas dati, pārstāvja adrese, tālruņa numurs, e-pasts), ziņas par patvēruma meklētāja iesniegumu (iesniegšanas datums, vieta, iesnieguma tips un veids), ziņas par patvēruma meklētāja ceļošanas un personu apliecinošiem dokumentiem, ja tādi ir, ziņas par patvēruma meklētājam izsniegto patvēruma meklētāja personas dokumentu u.c.Ņemot vērā Reģistrā ievadāmās informācijas apjomu, lai nodrošinātu Valsts robežsardzei parocīgāku Reģistra izmantošanu, starp Pilsonības un migrācijas lietu pārvaldi un Valsts robežsardzi tika panākta vienošanās iestrādāt patvēruma meklētājam izsniedzamā dokumenta veidlapu Reģistrā un automātiski aizpildīt Reģistrā ievadāmās patvēruma meklētāja informācijas laukiem identiskas dokumenta veidlapas ailes. Līdz ar minētās Reģistra funkcionalitātes nodrošināšanu, Valsts robežsardze, sākot ar 2020. gada 23. novembri, veic patvēruma meklētāja personas dokumenta noformēšanu, reģistrēšanu un izsniegšanu, izmantojot Reģistru. Dokumenta noformēšanas laikā Reģistrs automātiski ģenerē un secīgi piešķir dokumentam kārtas numuru. Līdz ar to vairs nepastāv situācija, kad izsniegtajiem dokumentiem ir vienāds reģistrācijas numurs, jo katrā Valsts robežsardzes teritoriālās pārvaldes struktūrvienībā izsniegtā dokumenta numerācija gada ietvaros, pirms minētās Reģistra funkcionalitātes nodrošināšanas, tika veikta, sākot ar numuru viens. Atkārtotas dokumenta izsniegšanas gadījumā Valsts robežsardzes amatpersona, pirms izsniegt jaunu dokumentu, izdara atzīmi Reģistrā, ka patvēruma meklētājam iepriekš izsniegtais dokuments kļuvis lietošanai nederīgs, jo pastāv MK noteikumu Nr. 458 atkārtotas dokumenta izsniegšanas minētie nosacījumi. Kamēr iepriekš izsniegtais dokuments nav atzīmēts par lietošanai nederīgu, atkārtota dokumenta izsniegšana, izmantojot Reģistru, nav iespējama. Šis nosacījums tika ieviests, lai nodrošinātu, ka patvēruma meklētājam lietošanā ir tikai viens derīgs patvēruma meklētāja personas dokuments.2021. gada 28. jūnijā stāsies spēkā Fizisko personu reģistra likums. Fizisko personu reģistra likumā papildus Iedzīvotāju reģistra likuma subjektiem tiks iekļautas ziņas par ārzemniekiem, kuriem ir tiesiska saikne ar Latvijas Republiku, uz kuras pamata būs radušās savstarpējas tiesības un pienākumi nekustamā īpašuma, komercdarbības, veselības, nodokļu, pabalstu, patvēruma un izglītības jomā. Atbilstoši Fizisko personu reģistra likumam, Fizisko personu reģistrā tiks iekļautas ziņas, t.sk. personas kods, arī par patvēruma meklētājiem, lai nodrošinātu, ka informācija par minētajām personām automātiski tiek iekļauta informācijas sistēmās (piemēram, Vienotās veselības nozares elektroniskās informācijas sistēma un Valsts izglītības informācijas sistēma), kas attiecīgi saņem kādas iestādes pakalpojumus. Ņemot vērā minēto, līdz Fizisko personu reģistra likuma stāšanās spēkā, tiks izveidota jauna tehniskā funkcionalitāte datu apmaiņai starp Fizisko personu reģistru un Reģistru, lai nodrošinātu patvēruma meklētāju, kuriem nav Latvijas Republikā piešķirta personas koda, sākotnējo reģistrēšanu Fizisko personu reģistrā. Līdz ar minētās funkcionalitātes nodrošināšanu, saņemot iesniegumu un reģistrējot to Reģistrā, dati par patvēruma meklētāja identitāti (vārds, uzvārds, dzimums, dzimšanas datums, valsts un vieta, valstiskā piederība un tās veids) automātiski tiks nosūtīti uz Fizisko personu reģistru, kur tiek veikta personas pirmuzskaite. Patvēruma meklētājam piešķirtais personas kods no Fizisko personu reģistra tiek atgriezts atpakaļ Reģistrā un automātiski saglabāts sadaļā „Identitāte” pie citiem patvēruma meklētāja identitātes datiem (vārds, uzvārds, dzimums, dzimšanas datums un vieta, valstiskā piederība un tās veids). Ja patvēruma meklētājam pirms iesnieguma iesniegšanas jau ir piešķirts personas kods (piemēram, Latvijas Republikas uzturēšanas atļaujas esamības gadījumā), tad jauns kods netiek ģenerēts.Vienlaikus ir sagatavots likumprojekts „Grozījums Patvēruma likumā” (VSS – 137), kurš paredz, ka patvēruma meklētāja statusu un tiesības uzturēties Latvijas Republikas teritorijā patvēruma procedūras laikā apliecina patvēruma meklētāja personas dokuments vai ārzemnieka personas apliecība. Likumprojekta anotācijā ir noteikts, ka patvēruma meklētāja personas dokumenta izsniegšanu nodrošinās Valsts robežsardze, savukārt, ārzemnieka personas apliecību - Pilsonības un migrācijas lietu pārvalde.Ņemot vērā minēto un, lai nodrošinātu kārtību un vienotu pieeju, kādā tiek veikta patvēruma meklētāja personas dokumenta noformēšana, reģistrēšana un izsniegšana, ir izstrādāts jauns Ministru kabineta noteikumu projekts „Patvēruma meklētāja personas dokumenta noteikumi” (turpmāk – Projekts). Lai Projekta teksts būtu uztverams un pārskatāms, Projekts ir strukturēts, tematiski sadalot to četrās nodaļas: „Vispārīgie jautājumi”, „Dokumenta saturs” „Dokumenta izsniegšanas kārtība” un „Noslēguma jautājumi”.Izstrādājot Projektu, par pamatu tika ņemti MK noteiktumi Nr. 458. Projekts paredz noteikt iepriekš minēto kārtību attiecībā uz dokumenta izsniegšanu, proti, dokuments tiek izsniegts patvēruma meklētājam neatkarīgi no viņa vecuma triju dienu laikā pēc iesnieguma saņemšanas. Dokuments ir derīgs no tā izsniegšanas dienas līdz dienai, kad ir noslēdzies administratīvais process par patvēruma meklētāja iesniegumu. Ņemot vērā nodrošināto Reģistra tehnisko risinājumu, Projektā ir noteikts, ka dokumenta noformēšanu, reģistrēšanu un izsniegšanu Valsts robežsardze veic, izmantojot Reģistrā iestrādāto veidlapu (Projekta pielikums). Pamatojoties uz to, ka pirms dokumenta noformēšanas un izsniegšanas, patvēruma meklētāja identitātes dati jau tika iekļauti un saglabāti Reģistrā, ziņas par patvēruma meklētāju iekļauj dokumentā, ielasot tās no Reģistra. Patvēruma meklētāja personas dokumentā iekļaujamo ziņu apjoms par patvēruma meklētāju ir papildināts ar Fizisko personu reģistrā patvēruma meklētājam piešķirto personas kodu. Papildus tam ir paplašināts personu loks, kurām dokumentā ir jānorāda likumiskā pārstāvja vai aizgādņa dati, proti, gadījumā, ja patvēruma meklētājs ir jaunāks par 18 gadiem vai patvēruma meklētājam tiesību un tiesisko interešu aizstāvības nodrošināšanai ir nepieciešama aizgādnības nodibināšana, tad dokumentā iekļauj arī nepilngadīgā patvēruma meklētāja likumiskā pārstāvja vai patvēruma meklētāja aizgādņa vārdu (vārdus) un uzvārdu, dzimšanas datumu un personas kodu, ja tāds ir. Līdzīgi šobrīd spēkā esošajiem MK noteikumiem Nr. 458, Projektā ir noteikti nosacījumi atkārtota dokumenta izsniegšanai (Projekta 9. punkts).Jaunajā Projektā netika iekļauts Eiropas Parlamenta un Padomes direktīvas 2013/33/ES (2013. gada 26. jūnijs), ar ko nosaka standartus starptautiskās aizsardzības pieteikuma iesniedzēju uzņemšanai (pārstrādāta redakcija) (turpmāk – Direktīva 2013/33/ES) 6. panta 2. punkta nosacījums, ka gadījumā, ja pieteikuma iesniedzējs ir aizturēts, kā arī, kamēr izskata starptautiskās aizsardzības pieteikumu, kas sagatavots pie robežas, vai saistībā ar procedūru, ar ko izlemj, vai pieteikuma iesniedzējam ir tiesības ieceļot dalībvalsts teritorijā, dalībvalsts var izslēgt šā panta piemērošanu. Minētais nosacījums netika iekļauts Projektā, pamatojoties uz Tieslietu ministrijas sniegto atzinumu par likumprojektu „Grozījums Patvēruma likumā” (VSS – 137), kurā tika norādīts uz to, ka, ņemot vērā varas dalīšanas principu, Ministru kabinets nedrīkst izdot noteikumus likumdevēja kompetencē esošos jautājumos, pat, ja šie jautājumi ir regulēti Eiropas Savienības direktīvā. Līdz ar to Direktīvas 2013/33/ES 6. panta 2. punktā noteiktie gadījumi, kad personai var neizsniegt patvēruma meklētāja personas dokumentu, ir jānosaka likumā, nevis Ministru kabineta noteikumos. Papildus tam, ņemot vērā to, ka likumprojektā „Grozījums Patvēruma likumā” (VSS – 137) ir iekļauts nosacījums, ka gadījumā, ja patvēruma meklētājs vēlas būt nodarbināts un Pilsonības un migrācijas lietu pārvalde konstatē, ka ir iestājušies Imigrācijas likuma 9. panta piektās daļas 23. punktā minētie nosacījumi par patvēruma meklētāja tiesībām uz nodarbinātību, viņam izsniedz ārzemnieka personas apliecību, Projektā nav paredzēts, ka patvēruma meklētājam dokumentu izsniedz atkārtoti, lai iekļautu norādi „Tiesības strādāt bez darba atļaujas”.Ņemot vērā to, ka dokumenta noformēšanas laikā Reģistrs automātiski ģenerē un secīgi piešķir patvēruma meklētāja personas dokumentam kārtas numuru gada ietvaros, vairs nepastāv nepieciešamība reģistrēt patvēruma meklētajam izsniegto dokumentu „Patvēruma meklētāja personas dokumentu reģistrācijas žurnālā”, kā tas bija noteikts MK noteikumos Nr. 458.Papildus tam Projektā ir iekļauts nosacījums, ka, noslēdzoties administratīvajam procesam par patvēruma meklētāja iesniegumu, Valsts robežsardze nodrošina atzīmes izdarīšanu Reģistrā, ka patvēruma meklētājam iepriekš izsniegtais dokuments kļuvis lietošanai nederīgs, lai novērstu dokumenta izmantošanu pēc patvēruma procedūras noslēgšanas.  |
| 3. | Projekta izstrādē iesaistītās institūcijas | Iekšlietu ministrija, Valsts robežsardze. |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz patvēruma meklētājiem, kuri nav aizturēti. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Saistītie tiesību aktu projekti | Likumprojekts „Grozījums Patvēruma likumā” (VSS – 137).Tiesību aktu projektā paredzēts, ka patvēruma meklētāja statusu un tiesības uzturēties Latvijas Republikas teritorijā patvēruma procedūras laikā apliecina patvēruma meklētāja personas dokuments vai ārzemnieka personas apliecība.  |
| Atbildīgā institūcija | Iekšlietu ministrija. |
| Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes direktīva 2013/33/ES (2013. gada 26. jūnijs), ar ko nosaka standartus starptautiskās aizsardzības pieteikuma iesniedzēju uzņemšanai (pārstrādāta redakcija). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes direktīva 2013/33/ES (2013. gada 26. jūnijs), ar ko nosaka standartus starptautiskās aizsardzības pieteikuma iesniedzēju uzņemšanai (pārstrādāta redakcija). |
| A | B | C | D |
| Attiecīgā ES tiesību akta panta numurs (uzskaitot katru tiesību aktavienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 6. panta 1. punkts.Direktīvas 6. panta 4. punkts. | Projekta 5., 6. un 7. punkts.Projekta 6. un 9. punkts. | Direktīvas prasības ir pārņemtas pilnībā.Direktīvas prasības ir pārņemtas pilnībā. | Projekts šo jomu neskar.Projekts šo jomu neskar. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? |  Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem |  Projekts šo jomu neskar. |
| Cita informācija | Nav. |

|  |
| --- |
| **2.tabulaAr tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiemPasākumi šo saistību izpildei** |
|  Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums |  Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
|  Projekts šo jomu neskar. |  Projekts šo jomu neskar. |  Projekts šo jomu neskar. |

|  |  |
| --- | --- |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām |  Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai nodrošinātu efektīvu, atklātu, ietverošu, savlaicīgu un atbildīgu sabiedrības līdzdalību, un sabiedrības pārstāvjiem nodrošinātu iespēju rakstiski sniegt viedokli par projektu tā izstrādes stadijā, informācija par projektu 2021. gada 7. jūnijā tika ievietots Iekšlietu ministrijas tīmekļvietnē [www.iem.gov.lv](http://www.iem.gov.lv) sadaļā “Sabiedrības līdzdalība”, apakšsadaļā “Diskusiju dokumenti”, tīmekļvietnes adrese:<https://www.iem.gov.lv/lv/ministru-kabineta-noteikumu-projekts-patveruma-mekletaja-personas-dokumenta-noteikumi> , aicinot sabiedrību izteikt priekšlikumus par projektu līdz 2021. gada 21. jūnijam.Kā arī izpildot Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 14. punktā noteiktās prasības, nosūtīts Valsts kancelejai. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Pēc projekta publicēšanas Iekšlietu ministrijas tīmekļa vietnē [www.iem.gov.lv](http://www.iem.gov.lv) sadaļā “Sabiedrības līdzdalība” nav saņemtas atsauksmes, iebildumi vai priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts robežsardze. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar.Saistībā ar projekta izpildi nav nepieciešams veidot jaunas institūcijas, netiks likvidētas un reorganizētas esošās institūcijas. |
| 3. | Cita informācija | Nav. |

Anotācijas III sadaļa – projekts šīs jomas neskar.

Iekšlietu ministre M. Golubeva

Vīza:

Valsts sekretārs D. Trofimovs

29.06.2021. 11:07

2468

Igaune

67075680, zanna.igaune@rs.gov.lv